Sledil sem srcu in poskušal izbrati predstave, ki uporabljajo minimalna sredstva, žive procese, ranljiva telesa in intimna razmerja z občinstvom. Strukture iger, priklicev, pravil in obredov.
Spopadi/bitke/tekmovanja/pogovori/dialogi.
Morda gre za gledališče, ki je bolj kakor ples; ples, ki je bolj kakor performans; performans, ki je bolj kakor glasba – ki je v vsakem primeru bolj kakor gledališče. Ali za prostore vmes. To ne pomeni, da je razgaljanje
ali križanje žanrov odrske umetnosti in njenih mehanizmov v tej točki kaj posebnega. Bolj gre za to, da se v tem osnovnem ali bistvenem sklopu koordinat morda nahajajo možnosti za resnična srečanja, izzive, vprašanja in globoke pogovore o tem, kje smo, kaj hočemo in kam gremo.
Prej kot za celostne namišljene svetove gre za prostore in vznikajoče ideje, ustvarjene z dejanji, besedili, izmenjavami tukaj in zdaj. Predstave, ki so preproste, zelo preproste, varljivo preproste, popolnoma kompleksne.
Stvari s prikaznijo gledališča/gledališkosti, a (pogosto) s smislom za redukcijo sredstev, za striktno ekonomijo. In vselej z vprašanjem – kot da bi rekli: »Kaj lahko storimo tu?« ali »Kaj bi lahko govorilo tu?« ali »Kaj lahko odzvanja ali povzroča težave tu?«
Gre za »kako« iz politike. Za »kaj« iz družbenih razmerij. Lom jezika. Ekologijo idej. Vojno realnosti. Vitalno, čudno in nadležno drugost umetnosti.
Nekatere umetnike v programu (Kate McIntosh, Eva Meyer-Keller, Miet Warlop) sem gledal, se z njimi pogovarjal in celo sodeloval več kot le nekaj let. Druge (Sofia Dias in Vítor Roriz, Mare Bulc, Clément Layes, Urnamo, Kassys) sem videl le enkrat, jih le bežno srečal ali pa sploh ne – a ta srečanja so vzbudila željo po tem, da bi videl in vedel več. Zame je kuratorstvo torej način utrjevanja pogovorov in načenjanja novih, doseganja novih spoznanj, omogočanja novih srečevanj v predstavah kot tudi v pogovorih, delavnicah in razpravah. Upam, da bo enako tudi za občinstvo v Ljubljani.
Tim Etchells. 2013.

GREMO VSI!
KDO: MARE BULC + NASTOPAJOČI
KJE: SME-EL
KDAJ: 14. 04. ob 19:00 / 90 min / premiera
15. 04. ob 21:00 / 90 min /
Gledališko-glasbeni projekt, v katerem nastopajo izključno glasbenice in glasbeniki.
Država je bend in prebivalec države je glasbenik in selitev iz države v državo je kot selitev glasbenika iz benda v bend. Ta formula je bila vstopna točka v proces improvizacij in vaj, v katerem so ustvarjalci preverjali predpostavko, da je mogoče o političnih, ekonomskih, čustvenih in drugih migracijah »govoriti« prek migracije glasbenikov. Projekt »gledališči« glasbeno, da bi seciral selitev in nemožnost selitve, odhajanje in ostajanje, razloge, zakaj vztrajati in zakaj oditi.
Izbira »neigralske« glasbene ekipe nastopajočih pa je ustvarila pogoje za nevsakdanji ustvarjalni proces in režiserju ponudila enkraten izziv, kako gledališčiti razgledališčeno, glasbeno situacijo.
Mare Bulc, gledališki režiser in performer, dobitnik zlate ptice za 4-letni projekt No History / Know History, ki je vključeval 8 povezanih performansov in predstav. Bil je član uredništva revije Maska ter (so)ustanovitelj gledališke
skupine Dejmo stisnt teater, produkcijske hiše Zavod No History, umetniške skupine SilentCell Network in organizacije Peacekeepers' Entertainment, Art and Cultural Exchange. V sezoni 2012/13 zaključuje triletni mandat umetniškega vodje Gledališča Glej iz Ljubljane.
režija: Mare Bulc; nastopajoči: Jaka Berger, Miha Blažič - N'toko, Matija Dolenc, Polona Janežič, Tina Perić, Irena Preda; oblikovanje zvoka: Jure Vlahović; glasba: nastopajoči; scenski gib: Branko Potočan; kostumografija: Mateja Benedetti; oblikovanje luči: Igor Remeta; izvršna producentka: Tina Dobnik; produkcija: Maska; koprodukcija: Bunker, Zavod Exodos; posebna zahvala: Zavod Vitkar, Radio Študent; foto: Urška Boljkovac Z vaje 
Projekt sofinancirata Ministrstvo za izobraževanje, znanost, kulturo in šport RS ter Mestna občina Ljubljana. »Projekt je del manifestacije 1 korak naprej, 20 korakov nazaj, s katero obeležujemo 20-letnico delovanja neodvisne kulturne scene v Ljubljani.«

PROSTOR TIŠINE
KDO: TIM ETCHELLS + ANT HAMPTON
KJE: NUK
KDAJ: 15.–19. 04. ob 2:00–17:00 / 60 min /
20. 04. 	ob 9:30–13:00 / 60 min /
Šepetana, samopotekajoča in »avtomatska« predstava (autoteatro) za dve osebi naenkrat, ki raziskuje tisto posebno napetost, skupno vsem knjižnicam sveta;
kombinacijo tišine in osredotočenosti z uživanjem branja različnih ljudi.
Udeleženca sedita drug ob drugem. Po nareku zapisanih in šepetanih besed se negotovo prebijata skoz kup knjig. Vidiki bralne izkušnje, ki naj bi bili globoko notranji, pridejo na plan, se selijo v okolico, preniknejo od enega bralca k drugemu. Ta čarobnost, ki je srčika bralne izkušnje, je bistvo Prostorov tišine.
Obvezne prijave in več informacij na exodos@exodos.si.
Umetnik in pisatelj Tim Etchells ustvarjalno posega na raznotera polja in sodeluje z mnogimi vizualnimi umetniki, koreografi in fotografi. Njegovo delo sega od gledaliških predstav do videa, fotografije, tekstovnih projektov, instalacij in književnosti. 
Gledališka ustvarjalka, pisateljica in režiserka Ant Hampton je tudi ustanoviteljica gledališke skupine Rotozaza (1998), ki je raziskovala uporabo navodil, posredovanih nepripravljenim »gostujočim« igralcem na odru, pozneje pa tudi v bolj intimnih strukturah, ki jih je vzdrževalo in igralo občinstvo samo (autoteatro). Med ostalimi deli velja omeniti vsaj projekt Drugi ljudje (La Otra Gente, v sodelovanju z Gregom McLarenom) – strukturirana srečanja z ljudmi iz negledališkega okolja.
režija, izvedba: Ant Hampton, Tim Etchells; ang glasovi: Ant Hampton, Seth Etchells, Jenny Naden; umetniška produkcija: Katja Timmerberg; binauralni zapisi: TiTo Toblerone; slo režija: Jure Novak; slo glasovi: Filip Vignjević Cetinski, Rok Kunaver, Olga Kacjan; slo koprodukcija: Exodos Ljubljana, Radio Študent; foto: Ant Hampton
www.timetchells.com/projects/performances/the-quiet-volume
www.anthampton.com

KRETNJA, KI NI DRUGEGA KOT GROŽNJA
KDO: Sofia Dias + Vítor Roriz
KJE: ŠB
KDAJ: 15. 04. ob 19:00 / 40 min /
Besede podrediva zakonitostim gibalne kompozicije.
Vsako besedo raziskujeva kot telo, pri čemer ne upoštevava le njenega pomena, ampak tudi zvočno podobo, pridih (aspiracijo), ritmičnost in melodičnost. Postaviva se v trenutek, ko beseda s ponavljanjem izgubi pomen, se izrodi in preobrazi. 
Porodijo se druge besede in opazujemo lahko delovanje našega uma – v kaotičnem zvočnem tkivu vedno obstaja logična povezava z nečim prepoznavnim. Osvobojena zakonitosti pomenoslovja in skladnje preurejava hierarhijo beseda–glas–gib–gesta ter si v želji, da izraziva celovitost človeške izkušnje, prizadevava za nova pomenska razmerja.
»Ko se igramo z besedami, zgolj preiskujemo delovanje mišljenja, zrcalimo delec sveta, kakor ga dojema razum. Tako kot tudi svet ni samo vsota stvari, ki so
v njem, ampak neskončno zapletena mreža povezav med njimi.« – Paul Auster: Domišljija samote
Od začetka sodelovanja leta 2006 plesalca, koreografa, performerja Sofia Dias in Vítor Roriz ustvarjata raznolika plesna dela, ki jih uspešno predstavljata po državah EU. Vodita tudi delavnice za (ne)profesionalce, npr. v lizbonskem CEM -u, znotraj Fóruma Dança, projekta Companhie Instável … Sta pridružena člana lizbonskega festivala Materiais Diversos in transdisciplinarnega umetniškega centra O Espaço do Tempo v portugalskem Montemor-o-Novo.
scenarij, režija, izvedba: Sofia Dias, Vítor Roriz; zvok: Sofia Dias; umetniška sodelavka: Catarina Dias; tehnično vodenje, oblikovanje luči: Nuno Borda de Água; kostumografija: Lara Torres; koprodukcija: Box Nova/CCB, O Espaço doTempo, CDCE; partnerji: alkantara, ACCCA, O Rumo do Fumo, O Negócio/ZDB, Bains Connective; organizacija gostovanj: finančna uprava Materiais Diversos SUMO Associaçao de Difusao Cultural; podpora: Governo de Portugal/Secretário de Estado da Cultura – DG Artes
www.materiaisdiversos.com

PREKLET NAJ BO IZDAJALEC SVOJE DOMOVINE!
KDO: OLIVER FRLJIĆ
KJE: SMG
KDAJ: 16. 04. ob 19:00 / 75 min /
Oliver Frljić se v predstavi radikalno loteva ljubezni in sovraštva do gledališča, okvir za njegovo preizpraševanje meja umetniške in civilne svobode pa so fragmenti zgodbe o razpadu Jugoslavije, simbolni prostor, ki ga naseljujejo igralke in igralci z dilemami, s katerimi se srečujemo vsi, a si pred njimi pogosto zatiskamo oči in ušesa. 
Da je tema univerzalna, so potrdila uspešna gostovanja na uglednih festivalih na Hrvaškem, v Makedoniji, Bosni in Hercegovini (MES), v ZDA, na Slovaškem, v Srbiji (Bitef), na Finskem (Stage), Poljskem (Dialog), v Belgiji (Kunstenfestivaldesarts), Nemčiji (Theaterformen, Neue Stücke aus Europa, Lessing Tages), v Litvi, Franciji (Jesen v Normandiji), Kanadi (TransAmériques) in nova vabila v Francijo (Passages), Rusijo, na Portugalsko …
Besedilo predstave temelji na igralskih improvizacijah.
Oliver Frljić, rojen v Bosni in Hercegovini leta 1976, se je zaradi vojne moral preseliti na Hrvaško. V Zagrebu je študiral filozofijo, verstva in gledališko režijo ter se hitro razvil v enega najbolj inovativnih odrskih ustvarjalcev. Kot avtor, režiser in igralec deluje tako na neodvisni sceni kakor v institucionalnih gledaliških hišah, njegove predstave pa gostijo številni (mednarodni) festivali. Marsikdo ga ima za enfant terribla; tudi zato, ker s kontroverznimi uprizoritvami, katerih teme so npr. družbe na prostoru bivše Jugoslavije, pedofilski duhovniki, razburjajo in sprožajo žgoče javne razprave.
režija: Oliver Frljić; igrajo: Primož Bezjak, Olga Grad, Blaž Štef, Boris Kos, Uroš Maček, Draga Potočnjak, Matej Recer, Romana Šalehar, Dario Varga, Gregor Zorc; dramaturgija: Borut Šeparović, Tomaž Toporišič; scenografija, kostumografija, izbor glasbe: Oliver Frljić; asistent režije (študijsko), svetovalec za gib: Matjaž Farič; oblikovanje zvoka: Silvo Zupančič; oblikovanje luči: Oliver Frljić, Tomaž Štrucl; producentka: Tina Malič; vodja predstave: Urša Červ; produkcija: SMG; foto: Žiga Koritnik
www.mladinsko.com

MEJA
PRIČAKOVANJE
KDO: URNAMO
KJE: GLEJ
KDAJ: 16. 04. ob 21:00 / 35 min / Meja 
17. 04. ob 19:00 / 35 min / Pričakovanje 
Zadnjih devet let naš navdih za delo izhaja iz iste temeljne misli. Vedno iščemo snov, ki jo lahko povežemo ali z drugim gradivom ali z določenim krajem, in ustvarimo različne podobe.
Zaradi drugačnih priložnosti in vsebin se performans razlikuje od ostalih umetniških del. Ker gre za veliko materiala, menjavanje prostora in časa ter neskončno tematskih možnosti, je vsaka uprizoritev na novo rojena in izrazna. Lahko je tudi monotona, če v ustvarjenih podobah ne občutimo nobenih predrugačevanj.
Tovrstni pogledi na delo v drugih umetnostih niso mogoči. 
Predstava mora biti v celoti zasnovana tako, da prikazuje podobe tukaj in zdaj, trenutne podobe, brez ubesedenja. Tak je naš način dela: podobe, trenutki, spreminjanje, izginevanje iz prostora in ostajanje v spominu. Upamo, da pride tako tudi do občinstva. Cilj vsake podobe v performansu je, predstaviti našo temo. Gledalci jih prevajajo z občutji, ne z glavo. 
Možnost za čisto meditacijo ... 
Skupina Urnamo so umetniki Wamidh Al-Ameri, Wathiq Al-Ameri in Ali Al-Fatlawi, prijatelji že od otroštva. Pred leti so prebegnili iz Saddamovega Iraka. Njihova odisejada, ki težko da bi bila bolj pustolovska, se je po mnogih ovinkih končala v Švici.
www.urnamo.ch

STVARI OKROG NAS
KDO: CLÉMENT LAYES + PUBLIC IN PRIVATE
KJE: SME-EL
KDAJ: 17. 04. ob 20:30 / 70 min /
Tako v slovnici kot v vsakdanu smo obdani z vsenavzočimi rečmi. Kot mesečniki se prebijamo čez ovire iz priprav in storitev, ki zvesto izvršujejo svoje naloge.
Te neme priče naših vsakdanjih dejavnosti brez odpora dopuščajo, da jih uporabimo za zadovoljevanje svojih potreb, npr. pitje kave, pranje perila ali čiščenje tal. Toda ali so res tako pasivne?
Trije igralci se podajo v svet stvari, kjer ni nič tako, kot se zdi. Ni ga predmeta, ki bi izpolnjeval zaupano mu opravilo. Ob pomoči akrobatike, plesa in filozofskih dovtipov spoznavajo nova pravila verodostojnega sveta. Običajna asociativna veriga se lomi. Zdaj oklevajoče, zdaj gladko nastajajo povezave, ki so po navadi moteče, na drugi pogled pa ponujajo nov začetek.
Vpogled v osupljivi svet čarobnih predmetov, ki dopušča znane reči uvideti v povsem novi luči.
Clément Layes je obiskoval poklicno cirkuško šolo, študiral umetnost, filozofijo in ples. (Slednjega na Conservatoire National de Région in Conservatoire National Superieur de Musique et de Danse v Lyonu.) Med plesnimi sodelavci je treba omeniti vsaj Borisa Charmatza, Odile Duboc in Yvala Picka. Leta 2003 se je lotil koreografskega raziskovanja s kolektivom ALS (Kot). Od leta 2008
dela v Berlinu, kjer sta z Jasno L. Vinovrški ustanovila Public in Private.
zamisel, koreografija: Clément Layes; izvedba, koreografija: Felix Marchhand, Ante Pavić, Vincet Webwe; predmeti, scenografija: Marinus van Eldik; oblikovanje svetlobe: Ruth Waldeyer; glasba: Tian Rotteveel; dramaturgija: Florian Feigl; umetniško sodelovanje: Jasna L. Vinovrški; mediji, produkcija: björn & björn
www.publicinprivate.com

TUKAJ STE … IN DRUGJE
KDO: MATTHIEU TERCIEUX + CHLOÉ BONNARD
KJE: CD-P
KDAJ: 19.–24. 04. ob 21:00–23:00
Igriva in poetična instalacija, monumentalno umetniško delo, zasnovano na interaktivnih zemljevidih. Med igro z lučmi, videoprojekcijami, s piktogrami, z geografskimi koordinatami se igrišče spremeni v zabavno interaktivno človeško mapiranje. Potovanje, ki v nekaj korakih popelje s ploščadi v mesto, svet … med zvezde!
Projekt je nastal v produkciji francoskega združenja AADN in bil premierno izveden leta 2011 na Festivalu svetlobe (La Fęte des Lumières), ki vsako leto
poteka v francoskem Lyonu in privabi prek 2 milijona obiskovalcev.
Matthieu Tercieux se ukvarja s performativnimi umetnostmi, v okviru katerih razvija interaktivno scenografijo ali VJ aplikacije. Ustvarja tudi interaktivne instalacije za različne dogodke in festivale.
Kiparka Chloé Bonnard se ukvarja s problematiko geografskih reprezentacij, mapiranjem, urbanim okoljem. 
zasnova, izvedba: Matthieu Tercieux, Chloé Bonnard; produkcija: Svetlobna gverila/Forum Ljubljana, 18. Exodos in Cankarjev dom, AADN; foto: Matthieu Tercieux
facebook: matthieu.tercieux
http://bonnardchloe.blogspot.com

BESTIAIRES
KDO: DUDAPAIVA COMPANY
KJE: LGL
KDAJ: 21. 04. ob 19:00 / 60 min /
Bogovi na turneji ali Bestiaires je šov. In izvaja ga neobičajna gledališka skupina – grški bogovi, ki so bili nekoč, na višku moči, izredno priljubljeni. Nerodnež Kupid in ostali vestno opravljajo »vsakdanje posle«, ki pritičejo zgodovini njihove branže, ko jih zmoti Zues s svojimi filozofskimi nasveti.
V podobi ljudi, živali ali pošasti se preobražajo v presenetljive like, doživljajo neuspehe, ponovno poskušajo – a šov se mora nadaljevat. Vpričo gledalcev, navadnih smrtnikov, slavijo in (na novo) izumljajo svojo
nesmrtno usodo.
Ponovno srečanje z grškimi miti nam s pomočjo osveženih antičnih teles pravzaprav utelesi podobo sedanjosti.

NASTOPAJO:
ZEUS 		vladar Vesolja
KUPID 	bog Ljubezni
HAD 		vladar Podzemlja
PERZEFONA 	boginja Pomladi
KERBI 	za bližnje
MEDUZA 	Gorgona, boginja Lune
ATENA 	boginja Modrosti in Vojne 

Skupina DudaPaiva razvija prodorno zmes sodobnega plesa in gledališča predmetov. Ustvarja temačne, humorne, filozofske in očarljive fizične spektakle za odrasle. Nova gledališka govorica, ki v enaki meri provocira in zabava.
zamisel, režija: Duda Paiva; ples, izvedba: Iztok Lužar (si), Ester
Natzijl (nl), Ilija Surla (sr); dramaturgija: Jaka Ivanc; glasba: Erikk Mckenzie; oblikovanje svetlobe: Kai Roger Havn; video: Mark Verhoef, Wilco Alkema; predmeti: Jim Barnard, Jože Lašič, Kari Noreger; svetovanje pri kostumih: Catrine Gudmestad; produkcija: Lutkovno gledališče Ljubljana (si), DudaPaiva Company in Laswerk (nl), Kilden Teater in Riksteatret (no); foto: Jaka Ivanc
Predstava je nastala je s pomočjo finančne podpore Ministrstva za kulturo Norveške, Ministrstva za kulturo RS, nizozemskega Sklada za scenske umetnosti in nizozemske ambasade v Oslu. 
www.dudapaiva.com

TEMNA SNOV
KDO: KATE MCINTOSH
KJE: SME-EL
KDAJ: 21. 04. ob 21:00 / 80 min /
 »Samo tole bi rekla: Nocoj je večer slačenja, nocoj je večer lupljenja, sloj za slojem za slojem za slojem. Kaj bo ostalo? Kaj bomo vedeli ob koncu vsega tega?
Mnogo manj! To bomo vedeli! Pa začnimo …«
Naša gostiteljica v soju luči, z dolgo sivo brado in s svetlečo obleko. Ob pomoči dveh asistentov, par čudnih plesnih sekvenc (small dances) in nekaj reči, ki jih morda imate doma ali pa tudi ne, se loteva velikih znanstveno-filozofskih vprašanj. 
V slogu vsega polnih poznovečernih šov-biz predstav razlaga nedoumne zagonetke: čas in težnost, bivanje in nebivanje, misel in telo ... na način, sumljivo podoben nizu improviziranih doma izvedenih znanstvenih poskusov.
Novozelandska umetnica Kate McIntosh deluje v Bruslju na področju gledališča, performansa in videa. Izšolana plesalka nastopa v mednarodnem prostoru od leta 1995. Sodeluje s številnimi umetniškimi institucijami in umetniki, kot so Australian Dance Theatre, Wendy Houstoun in Tim Etchells.
avtorica: Kate McIntosh; nastopajo: Thomas Kasebacher, Kate McIntosh, Bruno
Roubicek; besedilo: Kate McIntosh, Tim Etchells; dramaturgija: Pascale Petralia; oblikovanje svetlobe: Minna Tiikkainen; oblikovanje zvoka: Mikko Hynninen; svetlobna tehnica: Nadja Räikkä; tonski tehnik: Vincent Malstaf; tehnična
direktorica: Joëlle Reyns; kostumografija: Sofie Durnez; produkcija: Margarita Production, za SPIN vzw; koproducenti: CONNECTIONS Network, Kaaitheater, Les Spectacles vivants - Center Pompidou; partnerji: De Pianofabriek, STUK Kunstencentrum, WorkSpace Bruselj, WP Zimmer, Fabrik Potsdam v okviru Tanzplan Potsdam: Artists-in-Residence, Sophiensaele; podpora: de Vlaamse Overheid, Vlaamse Gemeenschapscommissie; organizacija gostovanj: SPIN
CONNECTIONS je mentorska in produkcijska pobuda gledališkega festivala SPIELART iz Münchna v sodelovanju s CAMPO - Gent, Republique - Kobenhavn, Forum Freies Theater - Düsseldorf, Theaterhaus Gessnerallee - Zürich, Huis en Festival a/d Werf - Utrecht, Choreographisches Zentrum NRW/PACT Zollverein - Essen, Theater im Pumpenhaus - Münster, Kanuti Gildi SAAL - Talin, Študentski center - Zagreb, Koproduktionshaus brut - Dunaj. 

SPRINGVILLE
KDO: MIET WARLOP
KJE: ŠB
KDAJ: 23. 04. ob 19:00 / 50 min /
V stalno spreminjajočem se malem vsemirju skušajo liki, napol ljudje napol predmeti, delovati skupaj in drug ob drugem. Poetična igra kaosa, pričakovanj in
presenečenj nam z logiko absurda in igro proporcev vzbuja sočutje do njihove neopravilnosti. Mimogrede zapravijo zaupano jim naravo in okolje postaja negibna
krajina, ki se divje in odprto steka v neskončnost. 
Izrazito vizualno predstava, v kateri se scenografija, kostumi, rekviziti in liki tesno prepletajo in prelivajo.
Miet Warlop ustvarja vizualno umetnost, scenografijo, predstave, akcije in intervencije … Pod naslovom Grote Hoop/Berg (2006–8) je razvila vrsto zelo vizualnih predstav, npr. Proposition 1: Reanimation, Proposition 2: Reconstruction in Proposition 3: Play the Life. Od septembra 2012 je pridružena umetnica v bruseljskem Beursschouwburg Arts Centru. Obiskovalci Mladih levov
jo že dobro poznamo, saj je sodelovala v belgijski izdaji projekta Lovepangs (05) in nam predstavila Proposition 1: Reanimation (08).
zamisel: Miet Warlop; oblikovanje: Miet Warlop, Sofie Durnez; nastopajo: Sofie Durnez, Arend Pinoy, Seppe Baeyens, Katja Dreijer, Miet Warlop, Laura Vanborm; zunanje oko: Nicolas Provost; tehnika: Piet Depoortere, Bart Huybrechts & Akim Hassani; izvršna produkcija: Buda (be), Campo (be); koprodukcija: Vooruit (be), Workspace Brussels (be), Festival Aan De Werf (nl) v sodelovanju z Gessnerallee Zurich (ch); podpora De Vlaamse Gemeenschap, Provincie West-Vlaanderen; foto: Reinout Hiel
www.mietwarlop.com

SCHWALBE GOLJUFA
KDO: SCHWALBE
KJE: LGL
KDAJ: 23. 04. ob at 21:00 / 70 min /
Kakšni smo, ko nas stisnejo v kot? Kakšni smo, ko se nasprotnik izkaže za šibkejšega? Kakšni smo, ko nasprotnik ne igra po pravilih? »Saj gre le za igro,«
pravimo, da bi se izmazali. A čim so besede izgovorjene, ni vrnitve v resnico. 
»Goljufanje ne pomeni, da ne igramo po pravilih, niti ne namiguje na ferplej. Naše predstave nagovarjajo temnejšo plat človeka: tisto, za kar vsakdo upa ali
morda verjame, da nima v sebi. Na igranje gledamo kot na boj, ki je del našega vsakdana, odkar smo preveč omikani.«
Skupina Schwalbe dela fizične predstave, v katerih je telesnost prignana do skrajnosti – rezultat je energetsko, surovo in vizualno izrazno gledališče. Gre za sedmerico mladih igralcev in avtorjev, ki so diplomirali iz pantomime na amsterdamski gledališki šoli, potem pa izkoristili možnost, da razvijajo svoje zamisli pod pokroviteljstvom Productiehuis iz Rotterdama in kulturnega centra OMSK. V sodelovanju z Lotte van den Berg so ustvarili Spaar ze (Prizanesite jim) in Schwalbe speelt opeigen kracht (Schwalbe nastopajo sami), s Timom Etchellsom pa Schwalbe speelt vals (Schwalbe goljufa).
zamisel, izvedba: Christina Flick, Melih Gençboyaci, Marie Groothof, Hilde Labadie, Floor van Leeuwen, Kimmy Ligtvoet, Ariadna Rubio Lleó, Daan Simons; dramaturgija: Anoek Nuyens; scenografija, scenski tehniki: Joost Giesken, Dave Staring, Jasper Kop; kostumografija: Sarah Hakkenberg; režija: Tim Etchells; producent: Joost Allema; koprodukcija: Productiehuis Rotterdam, NXTSTP - Rotterdamse Schouwburg (De Keuze), Baltoscandal (ee), Alkantara Festival (pt) - OMSK; posebna zahvala: Prins Bernhard Cultuurfonds, SNS REAAL Fonds; foto: Pepijn Lutgerink
www.schwalbe.nu

GOTOVA SMRT
KDO: EVA MEYER-KELLER
KJE: CD-M1
KDAJ: 24. 04. ob AT 19:00 + 21:30 / 35 min /
Češnje imajo nežno kožo in meso, v notranjosti pa nekakšno kost. In sok, rdeč kot kri. Če ravnamo z njimi, kakor ljudje včasih en z drugim, se učlovečijo ali vsaj kot navdihujoči objekti vabijo, da se z njimi poistovetimo. Spodbuda prihaja iz pravljic, v katerih reči včasih oživijo ter projicirajo naše lastne izkušnje in fantazije.
Junakinje Gotove smrti so sladke češnje. Eva jim odtrga pecelj, vendar jih ne umije ali razkoščiči. Namesto tega jih ubija. To počne z rokami, tako da vsakdanjost spreminja v nekaj okrutnega. Spomni nas na filmske smrti, pa tudi na resnične usmrtitve, kako potekajo: soočenje s sladko smrtjo na kuhinjski mizi prikliče individualne in kolektivne izkušnje.
Eva Meyer-Keller je najprej performativna umetnica, ki svoje delo predstavlja v galerijah in gledališčih po Evropi in Ameriki. Pogosto je na več projektih hkrati: ustvarja performanse, organizira festivale in dogodke, razvija sodelovanja z drugimi umetniki ali skupinami, kot so Baktruppen, Jerome Bel, Christine De Smedt/les Ballets C de la B ..., in se vse bolj posveča videu.
produkcija: Eva Meyer-Keller; s prijazno podporo: Vooruit Gent, Stuk Leuven;  zahvala: Alexandra Bachzetsis, Juan Dominguez, Mette Edwardsen, Cuqui Jerez, Martin Nachbar, Rico Repotente
www.evamk.de

SLASTNI MRTVEC
KDO: KASSYS + NATURE THEATER OF OKLAHOMA + TIM CROUCH + NICOLE BEUTLER
KJE: CD-LD
KDAJ: 24. 04. ob at 20:00 / 80 min /
»Gre za pesem (ali risbo), ki jo skupaj napravijo različni pesniki, ne da bi vedeli, kaj je kdo od njih napisal. Prvi zapiše strofo na list papirja, ki ga zapogne, da ostane vidna le zadnja beseda. Drugi nadaljuje, pri čemer to zadnjo besedo (ne)upošteva. Sledi tretji pisec ...«
Za to predstavo so se združile štiri gledališke skupine in postavile slastnega mrtveca v živo, na oder. Vsaka ustvari 15 minut dolg odlomek, ki se začne z zadnjo podobo predhodnega dela, brez vednosti o tem, kaj se je zgodilo dotlej. Situacija je popolnoma odprta, scena se lahko spremeni, celo razruši, ples prelevi v film, zgodba pa ubere katerokoli od nepričakovanih poti.
Ta inovativni mednarodni projekt je nastal pod vodstvom gledališke skupine Kassys (nl), ki je ustvarila prvi in zadnji del. Vmesne dele so prispevali Nature Theater of Oklahoma (us), Tim Crouch (gb) in Nicole Beutler (de/nl).
režija: Liesbeth Gritter (Kassys), Pavol Liška, Kelly Copper (Nature Theater of Oklahoma), Tim Crouch, Nicole Beutler (nbprojects); nastopajoči: Esther Snelder, Hannah Ringham, Jarid Rychtarik, Bas van Rijnsoever; koordinatorka, umetniška sodelavka: Mette van der Sijs; oblikovanje svetlobe, tehnično vodenje: Adriaan Beukema; izvršna vodja: Merrill Abrahams; stažist: Vincent Brons; svetovanje: Sanne van Rijn; mediji: Lonneke van Eden, Bureau TamTam; oblikovanje plakata: UNDOG icw Machine, Vincent van de Waal en Hoax; pomočnica produkcije: Annelies Wuyts; koproducenti: Kunstencentrum Vooruit, Gent (be); Kunstencentrum BUDA, Kortrijk (be); Culturgest, Lizbona (pt), Mousonturm, Frankfurt (de), Züricher Theaterspektakel Festival, Zürich (ch); s pomočjo skladov Fonds Podiumkunsten, VSBfonds
www.kassys.nl

JUTRIŠNJI ŽURI
KDO: FORCED ENTERTAINMENT
KJE: SMG
KDAJ: 25. 04. ob 19:00 / 80 min /
Tokrat skupina raziskuje ideje in klišeje o upanju. S tem ko piše in zbira tako futuristične scenarije kot tudi male, vedrine ali obupa polne pripovedi, preiskuje spekulativno naravo predvidevanja in brezštevilne možnosti, ki jih ima na zalogi prihodnost.
Jutrišnji žuri črpajo iz utopičnih in distopičnih napovedi, optimističnih zgodb, ki si jih pripovedujemo, in radožive domiselnosti, ki vznikne, ko se delo razvije v predstavo. Od teh podmen, sanjarij in privlačnih, a premletih pripovedi se predstava premika v različne smeri, k drugačnim razmišljanjem – realističnim, osebnim in izrazito domišljijskim.
Jutrišnji žuri so tako intimni kot komični Forced Entertainment – igrivi, zbadljivi, na trenutke zmedeni pogledi v (ne)mogočo prihodnost.
Že četrt stoletja, od nastanka skupine Forced Entertainment leta 1984, šesterica utemeljiteljev ohranja edinstveno umetniško soudeležbo, osnovano na delovnem kanonu, ki odseva zanimanje za mehaniko predstav, vlogo občinstva in spletke sodobnega mestnega življenja.
Izrazito in provokativno delovanje z užitkom razdira gledališke konvencije in pričakovanja občinstva. S sebi lastnim procesom sodelovanja (kolektivno snovanje
predstave s pomočjo improviziranja, eksperimentiranja in razpravljanja) je skupina mednarodno uveljavljen pionir angleškega avantgardnega gledališča.
skupinska zamisel in zasnova: Robin Arthur, Tim Etchells, Richard Lowdon, Claire Marshall, Cathy Naden, Terry O’Connor; izvedba: Forced Entertainment; režija: Tim Etchells; oblikovanje: Richard Lowdon; oblikovanje svetlobe: Francis
Stevenson; producenta: Ray Rennie, Jim Harrison; vodilno osebje: direktorica
Eileen Evans, vodja marketinga Sarah Cockburn, vodja produkcije Jim Harrison, administracijska pomoč Natalie Simpson
Predstavo Tomorrow's Parties je produciral festival Belluard Bollwerk International, omogočil pa jo je finančni prispevek kantona Fribourg za kulturo. V koprodukciji z BIT Teatergarasjen (Bergen), Internationales Sommerfestival (Hamburg), Kaaitheater (Bruselj), Künstlerhaus Mousonturm (Frankfurt), Theaterhaus Gessnerallee (Zurich) in svet mesta Sheffield.
S podporo Fundacije Stanley Thomas Johnson. Forced Entertainment prejema redne dotacije angleškega Arts Councila.